Ons lewe in ŉ tydperk wat nie sy gelyke het in die geskiedenis van die wêreld nie. ŉ Era waar selfs die mense in die kerke geen verdraagsaamheid het vir godsdienstige beginsels wat in die Bybel geleer word nie. Dit is ŉ tydperk wat mense nie die Evangelie van Jesus Christus soos dit geleer word in die Bybel aanvaar nie. Die mens beskou nie meer die Bybel as die Woord van God waar God praat nie, maar soos die Nuwe Hervormers; ŉ woord oor God. Dit is die era waar kerke godsdienstige praktyke wat vir eeue gebruik was verpand vir ŉ godsdiens wat die massas saambind in ŉ afgewaterde en totale ekumeniese religieuse orde.
Inderdaad ons lewe baie naby die tydperk wat ons mag noem; die finale verdrukkings periode wat gearriveer het, want die vrou en die dier is nou intiem saam. Die vrou is nie meer getrou aan Christus nie. Sy pleeg geestelike hoereerdery met die dier, en dit is hoekom sy genoem word die Hoer. Boonop trek sy al haar geestelike kinders in dieselfde oordeel saam met haar.